एमाले तथा माकेको संयुक्त वक्तव्यमा समाजवाद उन्मुख जनताको जनवाद भनेर अर्को एउटा विभ्रम खडा गरिएको छ । उनीहरूले एकातिर नेपालमा जनवादी क्रान्ति पूरा भयो अव संसदीय लोकतान्त्रिक गणतन्त्रात्मक संविधानको कार्यान्वयन गर्नुपर्छ भनेर र अर्कोतिर अमूर्त भाषामा समाजवाद उन्मुख जनताको जनवादको कुरा गरेर एकैसाथ द्वैतवाद, सारसङ्ग्रहवाद र निर्लज्ज प्रकारको अवसरवादको अभ्यास गर्नपुगेका छन् । यसरी पारिभाषिक पदावलीको दुरूपयोग गर्नु संशोधनवादको एउटा मूल विशेषता बन्नगएको छ ।
